मुक्ख न्यायाधीश के.जी. बालाकृष्णन ते न्यायमूर्ति पी. सदाशिवम दी खंडपीठ ने अपने फैसले इच आक्खेआ जे आरसीए दे चुनांऽ न्यायमूर्ति एन.एम.कासलीवाल दे निर्देशन इच 22 फरवरी दे बजाय इक मार्च गी एसोसिएशन दी परानी नियमावली दे तैह्‌त गै करोआयै जाङन। कन्नै गै खंडपीठ ने कल्ल खत्म होई चुकी दी नामांकन दी तरीक गी त्रै दिन होर बधाई दित्ता ऐ, जेह्‌‌दे कन्नै मोदी गी मती राह्‌त मसूस होई ऐ। खंडपीठ ने आरसीए दे सचिव सुभाष जोशी पास्सेआ एसोसिएशन दी नियमावली इच कीते गेदे संशोधन गी दरकिनार करदे होई गैर-संशोधित नियमावली दे कायदे-कनूनें तैह्‌‌‌त चुनांऽ करोआनै दा आदेश दित्ता। न्यायालय ने जोशी पास्सेआ चुनांऽ अधिकारी नियुक्त कीते जाने गी बी गलत करार दित्ता।